

NOTA DE FUNDAMENTARE
la proiectul hotărârii Guvernului cu privire la modificarea unor hotărâri ale Guvernului (privind Arcul de Triumf)

	1. Denumirea sau numele autorului și, după caz, a/al participanților la elaborarea proiectului actului normativ

	Proiectul hotărârii Guvernului cu privire la modificarea unor hotărâri ale Guvernului (privind Arcul de Triumf) este elaborat de Ministerul Culturii.

	2. Condițiile ce au impus elaborarea proiectului Actului normativ

	2.1. Temeiul legal sau, după caz, sursa proiectului actului normativ

	Proiectul hotărârii Guvernului cu privire la modificarea unor hotărâri ale Guvernului (privind Arcul de Triumf) este elaborat în temeiul art. 13 lit. f) din Legea nr. 29/2018 privind delimitarea proprietății publice (Monitorul Oficial al Republicii Moldova, 2018, nr. 142-148, art.279).

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.

	Prezentul proiect de hotărâre de Guvern are ca scop aprobarea listei bunurilor imobile proprietate a statului din mun. Chișinău, bd. Ștefan cel Mare și Sfânt în temeiul art. 13 lit. f) din Legea nr. 29/2018 privind delimitarea proprietății publice.
La 05 mai 2026 prin Ordinul nr. 213, Ministerul Culturii a instituit Comisia de inventariere a Porților Sfinte (Arcul de Triumf), parte componentă a monumentului ocrotit Porțile Sfinte și Scuarul, înscris la poziția 2, a doua subpoziție (Zona de Centru, Municipiul Chișinău) din Registrul monumentelor Republicii Moldova ocrotite de stat, aprobat prin Hotărârea Parlamentului nr. 1531/1993.
La 11 mai 2026, prin scrisoarea nr. 05/2-09/1395 din 11 mai 2026, Ministerul Culturii a solicitat Agenției Proprietății Publice instituirea Comisiei de delimitare a bunurilor imobile proprietate a statului din administrarea Ministerului Culturii, din mun. Chișinău, bd. Ștefan cel Mare și Sfânt.
La 22 iunie 2026, prin Ordinul nr. 222, Agenția Proprietății Publice a instituit comisia de delimitare în mod selectiv a construcției proprietate publică de stat, amplasată în mun. Chișinău, bd. Ștefan cel Mare și Sfânt, din administrarea Ministerului Culturii (Arcul de Triumf).
La 03 august 2026 au fost recepționate lucrările cadastrale efectuate de Institutul de Proiectări pentru Organizarea Teritoriului în privința terenului cu nr. cadastral 01005190247 și a construcției amplasate pe acesta cu numărul cadastral 01005190247.01, din mun. Chișinău, bd. Ștefan cel Mare și Sfânt (Aviz de recepție nr. 0100/26/725121 din 03 august 2026).
La 07 august 2026, Întreprinderea de Stat Institutul de Proiectări pentru Organizarea Teritoriului, a predat Ministerului Culturii materialele de delimitare a terenului cu nr. cadastral 01005190247 și a construcției amplasate pe acesta, din mun. Chișinău, bd. Ștefan cel Mare și Sfânt.
Potrivit materialelor de delimitare pentru terenul cu numărul 01005190247 s-a propus suprafața de 0,0151 ha, iar pentru construcția Arcului de Triumf cu numărul cadastral 01005190247.01 s-a propus suprafața de 131,2 m2. Precizăm că suprafața terenului cu numărul 01005190247 a fost actualizată de către executantul lucrărilor de delimitare, fapt pentru care aceasta urmează a fi corectată și în Registrul bunurilor imobile în baza materialelor de delimitare recepționate de Instituția Publică Cadastrul Bunurilor Imobile. 
Construcția cu numărul cadastral 01005190247.01 constituie parte componentă a monumentului ocrotit de stat - Porțile Sfinte și Scuarul, înscris la poziția nr.2, a doua subpoziție (Zona de Centru, Municipiul Chișinău) din Registrul monumentelor Republicii Moldova ocrotite de stat, aprobat prin Hotărârea Parlamentului nr. 1531/1993.
Pentru a finaliza procedura de delimitare în privința acestor bunuri imobile (proprietate a statului), în temeiul art. 13 lit. f) din Legea nr. 29/2018 privind delimitarea proprietății publice, prin Hotărâre de Guvern urmează a fi aprobată lista acestor bunuri imobile.
În temeiul art. 22 alin.(2) lit. a) din Legea nr. 29/2018 privind delimitarea proprietății publice, această Hotărâre de Guvern va constitui temei pentru înscrierea în Registrul bunurilor imobile a informațiilor privind bunurile imobile delimitate, privind titularul dreptului de proprietate și a dreptului de administrare.
Ministerul Culturii a inițiat procedurile prealabile în vederea restaurării Arcului de Triumf. În acest sens a fost inițiată procedura de achiziție a serviciilor de elaborare a docuemntației de proiecte și a documentației de Deviz în conformitate cu Codul Urbanismului și Propunerilor nr.434/2023.

	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi

	Pct. 1 din proiectul hotărârii de Guvern se referă la completarea Anexei nr. 10 a Hotărârii Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile, cu informații privind construcția Arcului de Triumf cu numărul cadastral 01005190247.01, delimitată drept proprietate publică a statului, domeniul public.
Totodată, în rezultatul acceptării propunerii Ministerului Finanțelor proiectul hotărîrii de Guvern a fost completat cu un subpunct care prevede actualizarea denumirii gestionarului construcției din mun. Chișinău, str. 31 august 1989, 153. Potrivit informațiilor din portalul informațional e-Cadastru, clădirea din mun. Chișinău, str. 31 August 1989, 153 are numărul cadastral 0100520229.01 și suprafața de 278,6 m2. Construcția cu numărul cadastral 0100520229.01 se află în gestiunea Instituției Publice Oficiul Național de Dezvoltare a Culturii, care în temeiul Hotărîrii Guvernului nr.537/2024 și-a modifcat denumirea din „Instituția Publică Centrul Național de Educație prin Artă” în „Instituția Publică Oficiul Național de Dezvoltare a Culturii”.
Pct. 2 din proiectul hotărârii de Guvern se referă la completarea Anexei nr. 1 a Hotărârii Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice, cu informații privind terenul cu numărul cadastral 01005190247, aferent construcției Arcului de Triumf, delimitată drept proprietate publică a statului, domeniul public.
Conform pct. 3 al proiectului, data intrării în vigoare a hotărârii de Guvern se propune a fi data publicării acesteia în Monitorul Oficial al Republicii Moldova, fiind dictată de necesitatea inițierii cât mai urgente a procedurii de înscriere, în registrul bunurilor imobile, a dreptului de proprietate al statului precum și al dreptului de administrare al Ministerului Culturi în privința construcției cu numărul cadastral 01005190247.01 și inițierea procedurilor premergătoare restaurării Arcului de Triumf.

	3.2. Opțiunile alternative analizate și motivele pentru care acestea nu au fost luate în considerare

	Nu este aplicabil.

	4. Analiza impactului de reglementare 

	4.1. Impactul asupra sectorului public

	Proiectul hotărârii de Guvern va avea impact pozitiv asupra sectorului public, or, Arcul de Triumf va fi înregistrat corespunzător în registrul bunurilor imobile, fapt ce va permite demararea lucrărilor de restaurare a acestuia.

	4.2. Impactul financiar și argumentarea costurilor estimative

	Implementarea prezentului proiect nu necesită cheltuieli financiare suplimentare din bugetul de stat. Menționăm că pentru înscrierea Arcului de Trumf în registrul bunurilor imobile și a drepturilor asupra acestuia, Ministerul Culturii va utiliza mijloacele financiare în cuantum de 1000 (o mie) lei, planificate în acest sens.
Totodată, în bugetul Ministerului Culturii pentru anul 2026 au fost aprobate alocații bugetare în volum de 5.000,0 mii lei, pentru pregătirea documentației tehnice și elaborarea studiului de fezabilitate a proiectului „Restaurarea Arcului de Triumf din Chișinău”.
[bookmark: _GoBack]Astfel, după înregistrarea dreptului de proprietate și a dreptului de administrare în privința Arcului de Triumf, Ministerul Culturii va impulsiona procedura de restaurare a Arcului de Triumf conform legislației în domeniul protejării patrimoniului cultural.

	4.3. Impactul asupra sectorului privat

	Nu este aplicabil.

	4.4. Impactul social

	Nu este aplicabil.

	4.4.1. Impactul asupra datelor cu caracter personal

	Nu este aplicabil.

	4.4.2. Impactul asupra echității și egalității de gen

	Nu este aplicabil.

	4.5. Impactul asupra mediului

	Nu este aplicabil.

	4.6. Alte impacturi și informații relevante

	Nu este aplicabil.

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională

	Nu este aplicabil.

	5.2. Măsuri normative care urmăresc crearea cadrului juridic intern necesar pentru implementarea legislației UE

	Nu este aplicabil.

	6. Avizarea și consultarea publică a proiectului actului normativ

	Anunțul privind inițierea procedurii de elaborare a proiectului hotărârii de Guvern este plasat pe pagina web oficială a ministerului (www.mc.gov.md), secțiunea – Transparența decizională și pe site-ul particip.gov.md (https://particip.gov.md/ro/document/stages/*/17836).
Proiectul a fost avizat de Ministerul Infrastructurii și Dezvoltării Regionale, Ministerul Finanțelor, Agenția Geodezie, Cartografie și Cadastru și Agenția Proprietății Publice.
Propunerile și obiecțiile participanților la procedura de avizare precum și argumentele autorului proiectului pe marginea acestora au fost expuse în Sinteza obiecțiilor și propunerilor.

	7. Concluziile expertizelor

	Proiectul urmează a fi supus expertizei juridice la Ministerul Justiției și expertizei anticorupție la Centrul Național Anticorupție.

	8. Modul de încorporare a actului în cadrul normativ existent

	Prezentul proiect de hotărâre se încadrează în cadrul normativ în vigoare și nu necesită modificarea, abrogarea sau elaborarea unor acte normative.

	9. Măsurile necesare pentru implementarea prevederilor proiectului actului normativ

	Pentru implementarea prevederilor proiectului actului normativ nu sunt necesare măsuri suplimentare.
Totodată, prezenta hotărâre de Guvern va permite inițierea procedurii de înregistrare a drepturilor de proprietate ale statului în privința terenului cu numărul cadastral 01005190247 și în privința construcției cu numărul cadastral 01005190247.01, a dreptului de administrare al Ministerului Culturii în privința construcției cu numărul cadastral 01005190247.01 și a dreptului de administrare al Agenției Proprietății Publice în privința terenului cu numărul cadastral 01005190247.

